
REFERAT DE APROBARE
	
[bookmark: _Hlk44056231]La proiectul de hotărâre privind aprobarea solicitării predării și preluării terenului liniei de cale ferată dezafectată în suprafață de 115.646 mp, aflată pe teritoriul UAT Comuna Mihai Viteazu, de la CN CFR S.A.

[bookmark: _Hlk83192014]În prezent, nu există amenajat un traseu cicloturistic care să străbată Comuna Mihai Viteazu sau care să facă legătura între comuna Mihai Viteazu și localitatea Turda, iar circulația bicicletelor și/sau a trotinetelor electrice făcându-se în paralel cu cea a autoturismelor, acest fapt putând pune în pericol siguranța participanților la trafic.
Se propune realizarea unui traseu care să pornească din zona estica a U.A.T. Mihai Viteazu, aproape de limita administrativ teritoriala cu comuna Moldovenești, mai exact localitatea Cornești, intersecția cu Strada Stadionului și desfășurându-se spre vest, până la limita cu U.A.T. Turda.
Pentru aceasta, propunem utilizarea traseului dezafectat de cale ferată îngustă Turda–Abrud.
Se propune realizarea a două trasee, primul având punctul de început pe strada Stadionului din localitatea Cornești, acesta urmând a se intersecta cu Strada Gării, Strada Arieșului, Strada Narciselor, Strada Stadionului, DN75 și alte 3 drumuri agricole, până la intrarea în localitatea Mihai Viteazu, unde va intersecta strada Stejarului, Strada Cimitirului, Strada Gării, Strada Fermelor, Strada Hășdate, Strada Căminului, Strada Căprioarei, Strada Dosul Morii 1, Strada Moților 1 și având ca punct de capăt la intersecția cu DN75, având o lungime totala de 7250.00m. 
Al doilea traseu, se ramifică din Traseul 1 de la intersecția cu Strada Moților 1 și se desfășoară spre limita de U.A.T., în paralel cu DN 75 subtraversând A3 și DN1, lungimea traseului fiind de 1000.00m.
Lungimea însumata a celor doua trasee este de 8250.00m.
Calea ferată Turda – Abrud a fost construită între anii 1891 – 1912, cu dublu scop: transportul de călători și marfă și a fost inaugurată la 20 iunie 1912, întreaga linie avea 94 km.
Terenul (terasamentul liniei înguste Turda-Abrud) este în proprietatea Statului Român, în administrarea Ministerului Transporturilor și Infrastructurii, în concesiunea Companiei Naționale de Căi Ferate CFR S.A.
Linia îngustă traversează de la Est la Vest localitatea Mihai Viteazu, zona fiind una specifică zonelor din mediul rural, în vecinătatea acesteia fiind gospodării specifice mediului rural și terenuri agricole. Accesul se realizează, nerestrictiv, pe tot parcursul localității.
Terasamentul liniei înguste are o lățime medie în pofil transversal între 11m și 12 m, acesta fiind alcătuită din fundația (terasamentul propriu-zis), prisma căii din piatră spartă în care a fost înglobată suprastructura (traverse și șine). 
Actualmente, linia îngustă este dezafectată, suprastructura compusă din șină, traverse și aparate de cale și semnalizare nu mai există, fapt care o face nefuncțională.

În vederea aplicării la Programul de realizare a pistelor pentru biciclete prin Administrația Fondului pentru Mediu pentru obținerea unei finanțări nerambursabile, s-a întocmit Contractul de prestări servicii nr. 9944/30.08.2024 având ca obiect servicii de proiectare, faza Studiu de fezabilitate pentru obiectivul de investiții ”Construire piste pentru biciclete în comuna Mihai Viteazu, județul Cluj”.
Compania Națională de Căi Ferate ”CFR” S.A., Sucursala Regională de Căi Ferate Cluj, Divizia Tehnică – Serviciul Cadastru și Exproprieri, prin Adresa nr. 47/B/236/11.04.2025, ne-a solicitat întocmirea Hotărârii Consiliului Local Mihai Viteazu prin care se aprobă propunerea de transmitere și dovada supunerii controlului de legalitate de către prefect precum și a unei documentații tehnice, Proiectul investiției, care vor fi supuse spre avizare membrilor Consiliului Tehnico-Economic din cadrul Regionalei Cf Cluj.
Aceste terenuri, în suprafață de 115.646 mp, sunt înscrise în cărțile funciare 58636, 58639, 58638, 58640, 58643, 58644, 58645, 58646, 58647, 58642, 58630, 58631, 58633, 58632, 58634, 58635 UAT Comuna Mihai Viteazu, Județul Cluj.

Valoarea de piață totală a terenurilor în suprafață totală de 115.646 mp, în cuantum de 2.464.989 lei, a fost stabilită potrivit dispozițiilor art.21 și 22 din Ordonanța Guvernului nr. 81/2003 privind reevaluarea și amortizarea activelor fixe aflate în patrimoniul instituțiilor publice, aprobată prin Legea nr. 493/2003, cu modificările și completările ulterioare, prin Raportul de evaluare efectuat în luna mai 2025 de un evaluator autorizat, membru titular ANEVAR.

[bookmark: _Hlk124926928] Având în vedere specificațiile de mai sus, supunem spre aprobare Consiliului Local al Comunei Mihai Viteazu proiectul de hotărâre privind aprobarea solicitării predării și preluării terenului liniei de cale ferată dezafectată în suprafață de 115.646 mp, aflată pe teritoriul UAT Comuna Mihai Viteazu, de la CN CFR S.A.

